**ADATKEZELÉSI TÁJÉKOZTATÓ**

**az Alkotmánybírósági Ösztöndíjprogrammal kapcsolatos adatok kezeléséhez**

**1. Az adatkezelő neve és elérhetősége**

Név: Alkotmánybíróság

Székhely: 1015 Budapest, Donáti u. 35-45.

E-mail: adatvedelem@mkab.hu

**2. Az Alkotmánybírósági Ösztöndíjprogrammal kapcsolatban kezelt adatok**

**2.1. Az érintettek kategóriái**

Az Alkotmánybírósági Ösztöndíjprogramra pályázatot benyújtó természetes személyek (pályázók).

**2.2 A kezelt személyes adatok köre**

Az Alkotmánybírósági Ösztöndíjprogramra benyújtott jelentkezési lapon megadott adatok (név, születési dátum és hely, anyja születési neve, lakcím, e-mail cím, telefonszám, személyi igazolvány száma, adóazonosító jel, TAJ szám, a végzettséget adó intézmény neve, diploma száma és minősítése), a pályázó szakmai önéltrajza , szakmai érdeklődése, motivációs levele

**3.3. Az adatkezelés célja**

Az Alkotmánybírósági Ösztöndíjprogram lebonyolítása, az ösztöndíjasok kiválasztása. A személyes adat szolgáltatása az Alkotmánybírósági Ösztöndíjprogramon való részvételnek az alapfeltétele.

Az Alkotmánybíróság az ösztöndíj esetleges elnyerése esetén az érintett személyes adatait (név, ösztöndíj időpontja és időtartama) nyomtatott, illetve elektronikus kiadványain, honlapján, intrawebén és egyéb kommunikációs felületein az Ösztöndíjprogram ismertségének és elismertségének növelése céljából nyilvánosságra hozhatja.

A pályázatot elnyerő érintett személyes adatait (név, lakcím, telefonszám, e-mail cím, ösztöndíjam időpontja és időtartama) az Alkotmánybíróság az Alkotmánybíróság Ösztöndíjasainak Klubjában történő részvétel biztosítása céljából kezeli.

**2.4. Az adatkezelés jogalapja**

GDPR 6. cikk (1) bekezdés *e)* pontja (az adatkezelés az Alkotmánybíróság közhatalmi jogosítványai gyakorlásának keretében végzett feladatai végrehajtásához szükséges).

**2.5. Az adatkezelés időtartama**

A pályázó adatait az Alkotmánybíróság a pályázat lebonyolítása céljából 2025. december 31-ig vagy visszavonásig kezeli. A sikeres pályázók tekintetében az Alkotmánybíróság a személyes adatokat 2030. december 31. napjáig vagy visszavonásig kezeli.

**3. Automatizált döntéshozatal és profilalkotás**

Az Alkotmánybíróság nem alkalmaz a személyes adatokon alapuló automatizált döntéshozatali mechanizmust és profilalkotást.

**4. Az adatokhoz való hozzáférés és az adatbiztonsági intézkedések**

**4.1. Az adatokhoz való hozzáférés és az adattovábbítás**

Az érintettek által megadott személyes adatokhoz az Alkotmánybíróság tagjai és Hivatalának munkatársai férhetnek hozzá a feladataik ellátása érdekében és erejéig. Indokolt és szükséges esetben és mértékben a személyes adatokhoz hozzáférhetnek az Alkotmánybíróság Hivatala részére megbízási szerződés alapján feladatot ellátó személyek is.

Az Alkotmánybíróság csak szükséges esetben adja át a személyes adatait más állami szervek (pl. bíróság, ügyészség, nyomozó hatóság, Állami Számvevőszék stb.) számára.

Az Alkotmánybíróság az általa kezelt személyes adatokat nem továbbítja harmadik országba vagy nemzetközi szervezet részére.

**4.2. Adatbiztonsági intézkedések**

Az Alkotmánybíróság Hivatala az általa kezelt személyes adatokat papíralapú ügyiratokban, illetve elektronikus formában az Alkotmánybíróság tulajdonában lévő számítógépeken (szervereken) tárolja. Az Alkotmánybíróság a hatályos jogszabályokban előírt intézkedésekkel gondoskodik arról, hogy az általa kezelt személyes adatokat védje a jogosulatlan hozzáférés, a jogosulatlan törlés, a jogosulatlan megváltoztatás és a jogosulatlan felhasználás ellen.

**5. Az érintettek adatkezeléssel kapcsolatos jogai**

**5.1. A tájékoztatás kéréshez való jog**

Az érintett az 1. pontban megadott elérhetőségeken keresztül, írásban tájékoztatást kérhet az Alkotmánybíróság Hivatalától arról, hogy az Alkotmánybíróság Hivatala

– az érintett személy milyen személyes adatait, milyen jogalapon, milyen adatkezelési cél miatt, mióta és mennyi ideig kezeli;

– miként jutott hozzá az érintett személy személyes adataihoz;

– az érintett személy mely személyes adataihoz kinek, mikor, milyen jogszabály alapján biztosított hozzáférést, vagy azokat kinek, mikor, milyen jogszabály alapján továbbította.

Az Alkotmánybíróság Hivatala az érintett tájékoztatási kérelmét legfeljebb 30 napon belül, az érintett által megadott elérhetőségen teljesíti.

**5.2. A helyesbítéshez való jog**

Az érintett az 1. pontban megadott elérhetőségeken keresztül, írásban kérheti, hogy az Alkotmánybíróság Hivatala módosítsa valamely személyes adatukat (például bármikor megváltoztathatja az e-mail címét vagy postai elérhetőségét). Az Alkotmánybíróság Hivatala a kérelmet legfeljebb 30 napon belül teljesíti, és erről az érintettet az általa megadott elérhetőségen tájékoztatja.

**5.3. A törléshez való jog**

Az érintett az 1. pontban megadott elérhetőségeken keresztül, írásban kérheti az Alkotmánybíróság Hivatalától a személyes adatainak a törlését. Az Alkotmánybíróság Hivatala az érintett kérelmét – az alábbiak kivételével – legfeljebb 30 napon belül teljesíti, és erről az érintettet az általa megadott elérhetőségen tájékoztatja.

A törlési kérelmet az Alkotmánybíróság Hivatala elutasítja, és erről az érintettet az általa megadott elérhetőségen tájékoztatja, ha törvény vagy az alapján egyéb jogszabály, szabályzat az Alkotmánybíróság Hivatalát a személyes adatok további kezelésére kötelezi.

**5.4. Az adatkezelés korlátozásához való jog**

Az érintett az 1. pontban megadott elérhetőségeken keresztül, írásban kérheti, hogy a személyes adatait az Alkotmánybíróság zárolja. A kérelmet az Alkotmánybíróság Hivatala haladéktalanul teljesíti, és erről az érintettet az általa megadott elérhetőségen tájékoztatja. A zárolás addig tart, amíg azt az érintett által megjelölt indok szükségessé teszi.

**5.5. A tiltakozáshoz való jog**

Az érintett az 1. pontban megadott elérhetőségeken keresztül, írásban tiltakozhat az adatkezelés ellen, ha az Alkotmánybíróság Hivatala az érintett személyes adatait közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná.

**6. Az adatkezeléssel kapcsolatos jogérvényesítési lehetőségek**

Az érintett az általa tapasztalt jogellenes adatkezelés esetén panasszal élhet a Nemzeti Adatvédelmi és Információszabadság Hatóságnál:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9–11.

Levelezési cím: 1363 Budapest, Pf.: 9.

Telefon: +36 (1) 391-1400

E-mail: ugyfelszolgalat@naih.hu

Honlap: www.naih.hu

Az érintett az általa tapasztalt jogellenes adatkezelés esetén polgári pert kezdeményezhet az Alkotmánybíróság ellen. A pert a Fővárosi Törvényszék, vagy – választása szerint – a lakóhelye vagy tartózkodási helye szerint illetékes törvényszék előtt lehet megindítani.

\*\*\*\*\*\*\*\*\*\*\*

**Az Adatkezelési tájékoztatóban foglaltakat tudomásul vettem:**

Dátum:………………………………………………………..…..

Név (olvasható):……………………………………………….

Aláírás:……………………………………………………………….